text: Sønderjysk labyrint
  27 juli 2013 kl. 12.03
  Den tyske landboforening i Sønderjylland LHN åbnede lørdag en majslabyrint, der giver de besøgende mulighed for at opleve Sønderjylland på en ny og anderledes måde.
  Der er tale om Danmarks største majslabyrint på 30 000 m2 og et mere end 3 km langt stisystem. Oplev Sønderjylland på en helt ny måde - tag f.eks. turen til Sønderborg på den nye motorvej på et 1 minut - mød et får i marsken eller oplev spøgelset komme ud af Gram Slot.
  Som altid tager LHN´s majslabyrint udgangspunkt i et aktuelt tema og hvad kan være mere aktuelt end at præsentere en samling af de fantastiske steder, Sønderjylland kan byde på.
  Årets labyrint ligger ved rundkørslen Aabenraavej / Hellevad-Bovvej, 6360 Tinglev. Motorvejsafkørsel 72, Aabenraa syd.
  Labyrinten vil være åben 6 lørdage og søndage fra kl. 11.00 til 18.00 fra den 27. juli til og med den 1. september.
  